Den 26-årige rumæner, der med en laserpen lyste mod en helikopter er ved Retten i Aalborg blevet idømt 50 dages ubetinget fængsel, og han er samtidig blevet udvist af Danmark med 6 års indrejseforbud. Dommeren lagde vægt på, at han har forklaret, at han lyste med laserpenen med vilje, og at det frembragte en potentielt meget farlig situation. Det var tilbage i februar, at helikopterpiloterne fik den ubehagelige oplevelse kort at miste synet og kontrollen med helikopteren.

Opsummering:
50 dages ubetinget fængsel og udvisning af Danmark.